CELEX: 62009CN0123
Language: sk
Date: 2009-04-03 00:00:00
Title: Vec C-123/09: Návrh na začatie prejudiciálneho konania, ktorý podal Finanzgericht München (Nemecko) 3. apríla 2009 — Roeckl Sporthandschuhe GmbH & Co. KG/Hauptzollamt München

6.6.2009   
            
            
               SK
            
            
               Úradný vestník Európskej únie
            
            
               C 129/10
            
         Návrh na začatie prejudiciálneho konania, ktorý podal Finanzgericht München (Nemecko) 3. apríla 2009 — Roeckl Sporthandschuhe GmbH & Co. KG/Hauptzollamt München
   (vec C-123/09)
   2009/C 129/17
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Finanzgericht München
   
      Účastníci konania pred vnútroštátnym súdom
   
   
      Žalobkyňa: Roeckl Sporthandschuhe GmbH & Co. KG
   
      Žalovaný: Hauptzollamt München
   
      Prejudiciálne otázky
   
   Má sa podpoložka 3926 20 00 kombinovanej nomenklatúry v znení nariadenia Komisie (ES) č. 1789/2003 z 11. septembra 2003, ktorým sa mení a dopĺňa príloha I k nariadeniu Rady (EHS) č. 2658/87 o tarifnej a štatistickej nomenklatúre a o Spoločnom colnom sadzobníku (1), vykladať v tom zmysle, že do nej patria aj také textilné výrobky, ktoré sú jednostranne počesané a pokryté plastovou vrstvou, ale ktoré okrem samotného zosilnenia nemajú inú doplnkovú funkciu, a pri ktorých počesanie slúži výlučne lepšej priľnavosti plastovej vrstvy a po dohotovení tovaru už pre užívateľa nie je viditeľné (pozri aj vysvetlivku k harmonizovanému systému 56.6 týkajúcu sa 39. kapitoly kombinovanej nomenklatúry)?
   
      (1)  Ú. v. EÚ L 281, s. 1; Mim. vyd. 02/014, s. 3.